— Па ўспамінах Ніны Кабанавай, якая доўгі час жыла ў Сёмкаве, немцы расстралялі прыкладна дзесяць хлапчукоў з мясцовага прытулку. Па яе сведчаннях гэта былі старэйшыя дзеці, якіх, пэўна, хацелі забраць у Германію. Аднак адзін з хлапчукоў сказаў, што там усе стануць рабамі, таму трэба не чакаць, а ўцякаць. Дзеці кінуліся ў розныя бакі, тады раздаліся чэргі з аўтаматаў. Забітых дзяцей пагрузілі ў кузаў аўтамашыны і некуды павезлі ( на жаль, месца іх пахавання непасрэдна ў весцы ніхто не змог паказаць).